stanford-oval/wikipedia huggingface dataset:
גדי (קבוצת כוכבים)

| גדי Capricornus |
| --- | --- |
  מפת קבוצת הכוכבים גדי
 סמליות:  עז הים
 עלייה ישרה:  21 שעות
 נטייה:  °‏−20
 שטח נראה:  440 מעלות מרובעות
 דירוג שטח נראה:  במקום ה־40
 מספר כוכבים בבהירות נראית < 3:  1
 הכוכב הבהיר ביותר:  דנב אלג'די (δ בגדי)
 בהירות נראית הכוכב הבהיר:  3.0
 מטר מטאורים:  קפריקורנידים
 מערכות כוכבים גובלות:  דג דרומי  דלי  מיקרוסקופ  נשר  פסל  קשת
 נראית בין קוי הרוחב °‏60+ ו־°‏90- מומלץ לצפות בשעה 21:00 במהלך חודש ספטמבר
גדי הוא המזל ה-10 בגלגל המזלות, בין קשת לדלי, סמלו הוא ♑︎ והוא אחד המזלות המוכרים העתיקים ביותר, אף על פי שבקבוצה אין כוכבים בהירים במיוחד. הקבוצה נמצאת בשוליו של האזור שנקרא לעיתים 'הים', שבו נמצאות קבוצות הקשורות למים כמו ארידנוס, לווייתן, דגים, דלי ועוד, והיא מסמלת עז ים - יצור שחציו עז וחציו דג.
מאחר שהיפוך החורף בדצמבר אירע בעת העתיקה בעת שהשמש הייתה במזל גדי, מכונה עד היום קו הרוחב בחצי הכדור הדרומי, בו השמש נראית ישירות מעל ראשו של הצופה ביום ההיפוך, חוג הגדי. כיום, עקב נקיפת ציר כדור הארץ ונדידתן של נקודות ההיפוך, השמש נמצאת ביום ההיפוך החורפי במזל קשת, ובמזל גדי היא נמצאת מסוף ינואר ועד לאמצע פברואר.
כוכבים מעניינים

α בגדי (אלג'די - גדי בערבית) הוא כוכב כפול המורכב מזוג כוכבים לא קשורים שניתן להבחין ביניהם אפילו ללא ציוד עזר. הבהיר מבין השניים הוא ענק צהוב במרחק של 109 שנות אור עם בהירות נראית מדרגה 3.6. טלסקופ גדול מאפשר להבחין שלכוכב יש בן זוג עמום מאוד מדרגת בהירות 11. הכוכב השני הוא על-ענק צהוב במרחק של כ-690 שנות אור עם בהירות מדרגה 4.3. גם הוא כוכב זוגי עם בן זוג עמום בעל דרגת בהירות 8.6 בו ניתן להבחין בטלסקופ.
β בגדי הוא כוכב זוגי נוסף במרחק של כ-330 שנות אור, שניתן לראות את שני מרכיביו במשקפת. הכוכב הבהיר מבין השניים, בדרגת בהירות כוללת של 3.1, הוא למעשה שלישיית כוכבים שלא ניתן להפריד ביניהם עם טלסקופ אלא רק על ידי מדידות ספקטרוסקופיות. השני, בדרגת בהירות 6, הוא כוכב זוגי בעצמו. שני המרכיבים מקיפים זה את זה במרחק של כשליש שנת אור זה מזה ובזמן מחזור של כ-700,000 שנים.
γ בגדי הוא ענק לבן - כחלחל במרחק של כ-140 שנות אור ובבהירות מדרגה 3.7. בהירותו אינה קבועה, אך השינויים קטנים מכדי שיהיה ניתן להבחין בהם ללא ציוד מדידה רגיש.
δ בגדי (דנב אלג'די - זנב הגדי בערבית) הוא הכוכב הבהיר ביותר בקבוצה. זהו כוכב זוגי במרחק של 38 שנות אור, המורכב מענק לבן עם דרגת בהירות 3.2 ובן זוג עמום עם דרגת בהירות 5.2. הכוכב העמום עובר על פני הבהיר אחת ל-24.5 שעות ומוריד את הבהירות הכוללת מדרגה 2.8 לדרגה 3. בנוסף, מקיפים את הזוג הבהיר עוד שני כוכבים עמומים מאוד בדרגות בהירות 13 ו-16.
גרמי שמיים מעניינים נוספים

M30 הוא צביר כדורי במרחק של כ-26,000 שנות אור. ניתן להבחין בו במשקפת ככתם מעורפל עם בהירות נראית מדרגה 7.2 ובאמצעות טלסקופ חובבים איכותי ניתן גם להבחין בכוכביו הבהירים ביותר.
מיתולוגיה

הקבוצה זוהתה כיצור מיתולוגי שחציו עז וחציו דג כבר על ידי הבבלים שזיהו אותה עם האל אנכי. במיתולוגיה היוונית הקבוצה זוהתה עם אמלתיה - העז שהניקה את זאוס כאשר אימו החביאה אותו על מנת למנוע מאביו קרונוס לבלוע אותו. אחת מקרני העז שתוארה כשבורה, זוהתה עם קרן השפע. אגדות אחרות מקשרות את הקבוצה עם האל פאן שנמלט מהמפלצת טיפון אל תוך הנילוס וחלקו התחתון הפך לזנב דג.
ראו גם

מזל גדי
דוד רשף

רשף (מימין) ואהוביה מלכין (משמאל) בטקס צבאי, 1949
דוד רשף (רבסקי) (1905 – אוגוסט‏ 1986) היה איש ההגנה, מפקד הג"א וראש המועצה השלישי של רמת השרון (1959–1962).
ביוגרפיה

דוד רשף (במקור: רבסקי) נולד בשנת 1905 בעיירה שפולה שבאימפריה הרוסית (בשנות האלפיים, באוקראינה). בגיל 20 נאסר, ועם שחרורו, ב-1930, עלה לארץ ישראל והתגורר בחיפה. הוא היה פעיל בהגנה, קצין מטה במחוז חיפה ומפקד נפת עמק הירדן. ב-1944 התמנה לקצין הנוער הארצי של הארגון, תפקיד אותו מילא עד קום מדינת ישראל ב-1948.
לאחר הקמת מדינת ישראל, המשיך לשירות בצה"ל.  החל מיולי 1948 עסק רבסקי-רשף בגיוס חוץ לארץ. בשנת 1949 היה מפקד בסיס ההדרכה הטכני של חיל האוויר בחיפה. בשנת 1951 עבר לשמש ראש ענף התיישבות ביטחונית במטה הכללי, ובאוגוסט אותה שנה מונה למפקד הג"א. סיים את שירותו ב-1956, בדרגת אלוף-משנה, ועסק בחקלאות.
בדצמבר 1959 נבחר רשף מטעם מפא"י לראשות המועצה המקומית רמת השרון. במהלך תקופת כהונתו פעל לשינוי אופייה ממושבה חקלאית ליישוב בעל אופי עירוני, או בלשונו "יישוב תת-עירוני עם כיוון בניה לגובה ושילוב אלמנטים אורבניסטיים ותנאי מגורים נוחים ומרווחים, הנותנים טעם ונועם מיוחדים לתנאי החיים בו ועשויים להיות גורם מושך להשתקעות תושבים חדשים". כן שאף להעביר את מרכז העסקים הראשי מרחוב סוקולוב לאזור הרחובות אוסישקין והראשונים, תוכנית שהתגשמה באופן חלקי בלבד. במרץ 1962, שנתיים וחצי בלבד לאחר שנבחר, פרש מתפקידו על רקע סכסוך בסיעת מפא"י, והוחלף בשמואל חכם.
עסק בקרמיקה והוציא ספר בנושא ביחד עם אשתו.
רשף נפטר ב-1986, בגיל 81. הותיר את אשתו, פועה.
ספרו

פועה ודוד רשף, קראמיקה לכול: למתחיל ולמתקדם: בניית הכלי, עיצוב העיטור, זיגוג, הכרת החומרים, תל אביב: ספרית פועלים: הקיבוץ הארצי השומר הצעיר, תשל"ו. (מהדורה ראשונה הופיעה בהוצאה עצמית ב-1969)
הערות שוליים

↑  דוד רשף, מעריב, מודעת אבל, 22 בספטמבר 1986
↑  נתמנה ראש הג"א, חרות, 17 באוגוסט 1951
↑  אתר הראשונים של רמת השרון
| --- | --- |
בקרת זהויות :  NLI: 987007462978805171  ISNI: 0000 0004 0288 9819  VIAF: 298827671   WorldCat (עם VIAF): 298827671
ג'יי. ג'יי. היקסון

| --- | --- |

היקסון בעת זריקה מקו העונשין
 לידה:  4 בספטמבר 1988 (בן 36) פורט לודרדייל שבפלורידה
 עמדה:  פאוור פורוורד, סנטר
 גובה:  2.06 מטרים
 מספר:  21
 מכללה:  אוניברסיטת המדינה של קרוליינה הצפונית
 דראפט:  בחירה מספר 19, 2008 קליבלנד קאבלירס
 קבוצות כשחקן
 2008–2011   2011   2011–2012   2012–2013   2013–2016   2016   2016–2017  2017   2018–:  קליבלנד קאבלירס   בני השרון   סקרמנטו קינגס   פורטלנד טרייל בלייזרס   דנוור נאגטס   וושינגטון ויזארדס   פוג'יאן סטרג'נס   ג'יאנגסו טונגשי   שאמפוויל
ג'יימס אדוארד "ג'יי. ג'יי." היקסון ג'וניור (באנגלית: James Edward "J. J." Hickson Jr.; נולד ב-4 בספטמבר 1988 בפורט לודרדייל שבפלורידה) הוא כדורסלן אמריקאי, המשחק בעמדות הפאוור פורוורד והסנטר.
ראשית חייו

היקסון למד בבית ספר תיכון בג'ורג'יה, ונבחר בשנת 2007 להשתתף במשחק מקדונלד'ס אול-אמריקן. בשנתו האחרונה בתיכון הוא השיג ממוצעים של 25.9 נקודות, 13.8 ריבאונדים ו-3.0 חסימות למשחק.
היקסון שיחק שנה אחת בלבד בכדורסל מכללות, ובשנה זו הוא שיחק בנבחרת של אוניברסיטת המדינה של קרוליינה הצפונית. במשחקו הראשון במדי הקבוצה הוא קלע 31 נקודות בלי אף החטאה מהשדה. שיא העונה שלו היה 33 נקודות, אותם השיג במשחק אחר מאוחר יותר.
באותה העונה הוא נבחר 3 פעמים לתואר רוקי השבוע של אזור החוף האטלנטי. בנוסף הוא הגיע להישג דאבל דאבל 10 פעמים, וקלע יותר מ-20 נקודות שבע פעמים. הוא שבר שיא באזור החוף האטלנטי כשהשיג 23 ריבאונדים במשחק אחד. באותו המשחק הוא השיג גם 13 נקודות ו-4 חסימות.
ממוצעיו בעונה זו היו 14.8 נקודות עם 8.5 ריבאונדים (הוביל את כל שחקני השנה הראשונה בריבאונדים) כשהוא קולע ב-59% מהשדה בממוצע למשחק. הוא נבחר לחמישיית הרוקיז של העונה באזור החוף האטלנטי, ובנוסף נבחר לאחד מחמישיית השחקנים הטובים ביותר באותו אזור.
קריירה

אחרי שנה אחת בלבד במכללה החליט היקסון להתמודד בדראפט 2008 של ליגת ה-NBA. הוא נבחר במקום ה-19 בדראפט על ידי קליבלנד קאבלירס. במשחק הבכורה שלו בליגה נגד שארלוט בובקאטס הוא קלע 4 נקודות, משתי זריקות עונשין וסל שדה אחד. ב-26 בנובמבר השיג היקסון שיאי קריירה עד אז, עם 14 נקודות, 6 ריבאונדים ו-4 חסימות במשחק נגד אוקלהומה סיטי ת'אנדר.
ב-13 בינואר 2009 השיג היקסון 7 ריבאונדים במשחק נגד ממפיס גריזליס, וכך שבר את שיאו האישי. ב-24 בפברואר באותה שנה שוחק עוד משחק נגד הגריזליס בו שבר היקסון עוד פעם את שיאו כשהוריד 9 ריבאונדים. בסיום העונה הוא קלע 4.0 נקודות עם 2.7 ריבאונדים בממוצע למשחק.
במהלך עונת 2009/2010, עונתו השנייה של היקסון בקאבס, הוא פתח לראשונה בקריירה בחמישייה. בהמשך העונה הוא הפך לפותח קבוע בחמישייה, ובסיום העונה הוא לא פתח בחמישייה רק ב-8 מתוך 81 המשחקים ששיחק. ב-27 בינואר 2010 שבר היקסון את שיא הנקודות שלו כשקלע 23 במשחק נגד מינסוטה טימברוולבס. את העונה הזו סיים היקסון עם ממוצעים משופרים של 8.5 נקודות עם 4.9 ריבאונדים למשחק. בעונה זו היקסון השתתף לראשונה בפלייאוף, אך הציג ממוצעים נמוכים יותר מאשר בעונה הסדירה.
במשך קיץ 2010 החליטו הקאבלירס לממש את האופציה שלהם לארבע שנים על היקסון, כשהחתימו אותו מעשית על שנתיים נוספות. ב-2 בנובמבר באותה שנה קלע היקסון שיא קריירה של 31 נקודות במשחק נגד אטלנטה הוקס. ב-23 בינואר 2011 הוריד היקסון 20 ריבאונדים, שיא קריירה, ומהם 11 היו בהתקפה, עוד שיא קריירה, במשחק נגד שיקגו בולס.
ב-25 בפברואר באותה שנה הוא השיג 5 חסימות, שיא קריירה, בניצחון על ניו יורק ניקס. את עונת 2010/2011 הוא סיים עם ממוצעי קריירה של 13.5 נקודות, 8.5 ריבאונדים, 1.1 אסיסטים, 0.7 חסימות ו-0.6 חטיפות למשחק.
ב-30 ביוני 2011 הועבר היקסון לסקרמנטו קינגס בתמורה לעומרי כספי.
בזמן שביתת השחקנים בליגת ה-NBA, בעונת 2011/2012, חתם היקסון בקבוצת בני השרון מליגת העל הישראלית. הוא הספיק לשחק במדי הקבוצה משחק בודד, בו קלע 20 נקודות והוריד 8 ריבאונדים בטרם חזר לסקרמנטו. במהלך אותה עונה, ב-19 במרץ 2012, נופה מסגל הקבוצה של הקינגס. לאחר יומיים חתם בפורטלנד טרייל בלייזרס על חוזה עד סיום העונה.
לקראת עונת 2013/2014 חתם על חוזה בדנוור נאגטס, במדיה שיחק במשך שנתיים וחצי. ב-19 בפברואר 2016 שוחרר מהקבוצה, ולאחר כשבוע חתם בוושינגטון ויזארדס על חוזה עד לסיום עונת 2015/2016.
ב-15 ביוני 2018 נעצר היקסון בחשד שפרץ לצד שני שותפים לפשע לבית של אדם במחוז קואטה שבג'ורג'יה, איים עליו בסכין, לקח חלק בהכאתו ואף שדד חפצים מביתו.
סטטיסטיקה ב-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | קליבלנד | 62 | 0 | 11.4 | 0.515 | 0.000 | 0.672 | 2.7 | 0.1 | 0.2 | 0.5 | 4.0 |
| 2009/2010 | קליבלנד | 81 | 73 | 20.9 | 0.554 | 0.000 | 0.681 | 4.9 | 0.5 | 0.4 | 0.5 | 8.5 |
| 2010/2011 | קליבלנד | 80 | 66 | 28.2 | 0.458 | 0.000 | 0.673 | 8.7 | 1.1 | 0.6 | 0.7 | 13.8 |
| 2011/2012 | סקרמנטו | 35 | 9 | 18.4 | 0.370 | 0.000 | 0.638 | 5.1 | 0.6 | 0.5 | 0.5 | 4.7 |
| 2011/2012 | פורטלנד | 19 | 10 | 31.6 | 0.543 | 0.000 | 0.645 | 8.3 | 1.2 | 0.6 | 1.0 | 15.1 |
| 2012/2013 | פורטלנד | 80 | 80 | 29.0 | 0.562 | 0.000 | 0.679 | 10.3 | 1.1 | 0.6 | 0.6 | 12.7 |
| 2013/2014 | דנוור | 69 | 52 | 26.9 | 0.508 | 0.000 | 0.517 | 9.2 | 1.4 | 0.7 | 0.7 | 11.8 |
| 2014/2015 | דנוור | 73 | 8 | 19.3 | 0.475 | 0.000 | 0.577 | 6.2 | 0.8 | 0.5 | 0.5 | 7.6 |
| 2015/2016 | דנוור | 20 | 9 | 15.3 | 0.505 | 0.000 | 0.458 | 4.4 | 0.8 | 0.5 | 0.6 | 6.9 |
| 2015/2016 | וושינגטון | 15 | 0 | 8.7 | 0.543 | 0.000 | 0.432 | 3.0 | 0.5 | 0.3 | 0.1 | 4.6 |
| קריירה |  | 534 | 307 | 22.3 | 0.505 | 0.000 | 0.617 | 6.8 | 0.8 | 0.5 | 0.6 | 9.5 |
סטטיסטיקה ב-NBA > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | קליבלנד | 11 | 0 | 7.2 | .626 | .000 | .688 | .8 | .1 | .0 | .0 | 3.5 |
| קריירה |  | 11 | 0 | 7.2 | .626 | .000 | .688 | .8 | .1 | .0 | .0 | 3.5 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  Shaq on J.J. Hickson: "You could be Cedric Ceballos" : Windhorst Beat Blog | cleveland.com
↑  Cavaliers Exercise Fourth-Year Option on J.J. Hickson | THE OFFICIAL SITE OF THE CLEVELAND CAVALIERS
↑  Hawks 100, Cavs 88: Cavs fight hard, still lose - Chronicle-Telegram
↑  http://www.nba.com/games/20110122/CLECHI/gameinfo.html?ls=gt2hp0021000645#nbaGIboxscore
↑  http://www.nba.com/games/20110225/NYKCLE/gameinfo.html#nbaGIboxscore
↑  רועי גלדסטון, ‏ג'יי ג'יי היקסון שוחרר מבני השרון/הרצליה, באתר ערוץ הספורט, 5 בנובמבר 2011
↑  היקסון חותם על חוזה בוושינגטון ויזארדס, באתר sportando.com
↑  "Ex-NBA player Hickson charged with robbery". ESPN.com. נבדק ב-2018-06-19.
היקסון ואל הורפורד נאבקים
ג'יי. ג'י. קווינטל

| --- | --- |

קווינטל בכנס קומיק-קון 2011
 לידה:  13 בספטמבר 1982 (בן 42) ארצות הברית הנפורד, קליפורניה
 מדינה:  ארצות הברית 
 תקופת הפעילות:  מ-2004 
 עיסוק:  יוצר סדרות הנפשה אנימטור שחקן קול מפיק במאי תסריטאי
 מקום לימודים:  מכללת הסקויה מכללת הקניונים האוניברסיטה לאמנות בקליפורניה
 יצירות בולטות:  רגולר שואו מספיק טוב
 פרופיל ב-IMDb
 
ג'יימס גרלנד "ג'יי. ג'י." קווינטל (באנגלית: James Garland "J. G." Quintel; נולד ב-13 בספטמבר 1982) הוא אנימטור, שחקן קול, מפיק, במאי ותסריטאי אמריקאי. ידוע בעיקר כיוצר של הסדרת טלוויזיה המונפשת רגולר שואו (2010–2017) ששודרה בערוץ Cartoon Network, שבה העניק את קולו לדמויותיהם של מרדכי ורוח הכִּיף, וכיוצר של הסדרת טלוויזיה המונפשת מספיק טוב (2020–2022) שמשודרת ב-HBO Max, שבה הוא העניק את קולו לדמותו של ג'ושוע "ג'וש" סינגלטון.
דמותו של ג'ושוע "ג'וש" סינגלטון מהסדרה "מספיק טוב" בעודו מחופש כמרדכי מהסדרה רגולר שואו - קווינטל העניק את קולו לשתי הדמויות
ביוגרפיה

קווינטל נולד בעיר הנפורד (Hanford) הממוקמת במדינת קליפורניה שבארצות הברית ב-1982. הוא בנם של טרי וג'יימס אלן קווינטל. סבו מצד אביו היה יליד הוואי וסבתו מצד אביו הייתה מהגרת פורטוגזית מהאיים האזוריים. יש לו אח צעיר בשם פייטון.
בצעירותו החל לצייר, צפה באדיקות בסדרה המונפשת משפחת סימפסון והתגבש בו הרצון לעסוק בתחום האנימציה באופן מקצועי.
בהיותו בבית ספר תיכון, קיבל מאביו מצלמת וידאו שהשתמש בה ליצור סרטונים של דמויות נייר שהכין ונודע לו, דרך מודעה שנתלתה בכיתת שירה שהשתתף בה, על קורס קיץ שדרכו למד כיצד ליצור סצנות אנימציה תוך התנסות בציוד שלא היה מוכר לו.
לאחר שסיים תיכון בשנת 2000, ניסה, תחילה ללא הצלחה, להתקבל לאוניברסיטה לאמנות במדינת קליפורניה (California Institute of the Arts) ולאחר מכן למד בשני מוסדות קולג' קהילתי במדינה: "מכללת הסקויה" (College of the Sequoias) ו"מכללת הקניונים" (College of the Canyons).
במהלך לימודיו בקולג' נדרש בכל שנה להפיק סרט והדבר הוביל ליצירת סרט קצר - שחלק מדמויותיו שולבו בהמשך בסדרה "רגולר שואו" - שבו אופן התבטאות הדמויות היא בהשראת צורת הדיבור שלו ושל חבריו לספסל הלימודים באותה העת.
במהלך לימודיו באוניברסיטה, קווינטל יצר את הסרטון המונפש "האיש התמים מלולילאנד" (The Naive Man from Lolliland), הגישו לפסטיבל אנימציה ניקטונס (Nicktoons Film Festival), ושם נבחר על ידי הצופים כאחד מעשרת הסרטונים הטובים, כשבנוסף הסרטון העניק לו זכיות בפרס בחירת המפיקים ופרס האנימטור לסטודנטים.
בדצמבר 2005, סיים את לימודיו באוניברסיטה עם תואר ראשון באומנות.
בסמיכות לסיום לימודיו, קווינטל הועסק כאמן סטוריבורד בהפקת הסדרה המונפשת מחנה לאזלו (אנ') של ערוץ Cartoon Network.
בשנת 2007, הגיש את סרטו הקצר "2 בבוקר בלילה" (in the AM PM‏ 2) לאירוע "פסטיבל האנימציה המגניב והמעוות של ספייק ומייק" (Spike & Mike's Sick and Twisted Festival of Animation), שכלל דמויות שבהמשך שילב אותן בסדרה "רגולר שואו".
בשנת 2008, קווינטל הכין מצגת שהמחישה את הרעיון שלו לסדרה מונפשת חדשה, "רגולר שואו", עבור פרויקט של ערוץ Cartoon Network שנקרא Cartoonstitute שתכליתו הייתה לאפשר לאנימטורים להציג רעיונות. בשנת 2009, הערוץ הכריז שאישר את הפקת הסדרה החדשה, שהסתיימה אחרי שמונה עונות.
בשנת 2017, רשת TBS הכריזה שאישרה את הפקת תוכניתו המונפשת החדשה של קווינטל, "מספיק טוב", אך באוקטובר 2019 הוכרז שהסדרה תעלה לשידור ב-HBO Max.
קריירה > סרטים

| שנה | שם | תפקיד | הערות |
| --- | --- | --- | --- |
| 2005 | The Naive Man from Lolliland | יוצר הסרט | סרט סטודנטים קצר |
| 2006 | in the AM PM‏ 2 | יוצר הסרט | סרט סטודנטים קצר |
| 2008 | הורטון שומע מישהו | אמן סטוריבורד |  |
| 2015 | רגולר שואו: הסרט (אנ') | יוצר הסרט | משמש גם כשחקן קול |
קריירה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | מלחמת הכוכבים: מלחמת המשובטים | מתלמד בתור אמן סטוריבורד |  |
| 2005–2008 | מחנה לאזלו (אנ') | מנהל קריאייטיב, כותב, אמן סטוריבורד |  |
| 2008 | פיניאס ופרב | כותב, אמן סטוריבורד |  |
| 2008–2010 | ההרפתקאות המופלאות של פלפג'ק (אנ') | מנהל קריאייטיב, כותב, אמן סטוריבורד |  |
| 2017, 2010 | הרפתקאות פין וג'ייק | כותב, אמן סטוריבורד, שחקן קול |  |
| 2010-2017 | רגולר שואו | יוצר, מפיק, במאי, כותב, אמן סטוריבורד, שחקן קול |  |
| 2012 | Hall of Game Awards | שחקן קול |  |
| 2016 | העולם המופלא של גאמבול | שחקן קול |  |
| 2020-2022 | מספיק טוב | יוצר, מפיק, במאי, כותב, אמן סטוריבורד, שחקן קול |  |
פרסים ומועמדויות

| שנה | פרס | קטגוריה | עבור | תוצאה | Refs |
| --- | --- | --- | --- | --- | --- |
| 2005 | Nicktoons Film Festival | פרס בחירת המפיקים | The Naive Man from Lolliland | זכייה |  |
| 2005 | Nicktoons Film Festival | פרס האנימטור לסטודנטים | The Naive Man from Lolliland | זכייה |  |
| 2010 | פרס אנני | בימוי בהפקת טלוויזיה | ההרפתקאות המופלאות של פלפג'ק (אנ') | מועמדות |  |
| 2011 | פרס אמי לבידור בפריים טיים | תוכנית אנימציה יוצאת דופן בפורמט קצר | רגולר שואו | מועמדות |  |
| 2012 | פרס אמי לבידור בפריים טיים | תוכנית אנימציה יוצאת דופן בפורמט קצר | רגולר שואו | זכייה |  |
| 2013 | פרס אמי לבידור בפריים טיים | תוכנית אנימציה יוצאת דופן בפורמט קצר | רגולר שואו | מועמדות |  |
| 2013 | פרס אמי לבידור בפריים טיים | תוכנית אנימציה יוצאת דופן | רגולר שואו | מועמדות |  |
| 2014 | פרס אמי לבידור בפריים טיים | תוכנית אנימציה יוצאת דופן בפורמט קצר | רגולר שואו | מועמדות |  |
הערות שוליים

1 2  Hot Topic channel (September 26, 2012). Interview: Regular Show Creator J.G. Quintel. You Tube. Retrieved May 11, 2022
1 2 3 4  Barbara Swarm (September 8, 2005). Leisure: Animated dreams. The Sentinel. Retrieved May 11, 2022
↑  Nicktoons Network channel (December 1, 2016). The Naive Man From Lolliland. You Tube. Retrieved May 12, 2022
↑  Sarah Baisley (May 23, 2026). Judges Set for 3rd Annual Nicktoons Network Animation Festival. Animation World Network. Retrieved May 11, 2022
↑  Ryan Ball (September 12, 2005). Nextoons Winners Announced. Animation Magazine. Retrieved May 11, 2022
↑  Susan Dunne (March 8, 2007). CARTOONS WITH A TWIST. Courant. Retrieved May 12, 2022
↑  Dwojy18 channel (April 17, 2007). 2 in the AM PM. You Tube. Retrieved May 12, 2022
↑  Shannon Oleary (May 16, 2012). Interview: Regular Show creator JG Quintel on indie comics and cartoons. Comics Beat. Retrieved May 12, 2022
↑  Lauren Patrick (January 6, 2013). Regular Show Case Study. Jupiter Panda Fish. Retrieved May 12, 2022
↑  (August 13, 2009). Cartoon Network Announces Comedy Animation Greenlights. Web Archive Org. Retrieved May 12, 2022
↑  Daniel Holloway (September 13, 2016). Cartoon Network’s ‘Regular Show’ Set to End With Season 8. Yahoo. Retrieved May 12, 2022
↑  Erik Pedersen (May 17, 2017). TBS Orders Toon Series From ‘Regular Show’ Creator & Comedy From The Dress Up Gang Trio. Deadline. Retrieved May 12, 2022
↑  Mercedes Milligan (October 31, 2019). JG Quintel’s Adult Toon ‘Close Enough’ Coming to HBO Max. Animation Magazine. Retrieved May 12, 2022
ג'ורג'ה, נסיך הכתר של סרביה

ג'ורג'ה, נסיך הכתר של סרביה (בסרבית: Ђорђе Карађорђевић‏ / Đorđe Karađorđević‏; 8 בספטמבר 1887 – 17 באוקטובר 1972), היה בנם הבכור של פטר הראשון, מלך סרביה ואשתו, זורקה, נסיכת מונטנגרו. הוא היה אחיו הבכור של אלכסנדר הראשון, מלך יוגוסלביה.
ב-1909 הרג יורש העצר ג'ורג'ה את משרתו, ובעקבות מסע שלילי בעיתונות, הוא נאלץ לוותר על תביעתו לכס המלכות. בהמשך שירת בהצטיינות בצבא, נפצע קשה במהלך מלחמת העולם הראשונה, ובכך הפך לפופולרי בארץ, מה שעורר את הבהלה של אחיו הצעיר. בשנת 1925, אחיו, המלך, עצר אותו, הכריז עליו שהוא לא שפוי ונעל אותו בבית משוגעים. הוא נשאר מרותק שם במשך כמעט שני עשורים, עד ששוחרר על ידי כוח הכיבוש הגרמני במהלך מלחמת העולם השנייה. לאחר שהמלחמה ההיא הסתיימה, הוא היה הבן היחיד במשפחת המלוכה שלא נשלח לגלות והוכרז כאויב המדינה.
ביוגרפיה > ראשית חייו

ג'ורג'ה נולד כחבר בבית קאראג'ורג'ביץ'. סבו, אלכסנדר קאראג'ורג'ביץ', שלט לזמן קצר בנסיכות סרביה במהלך השנים 1842–1858, אך הוא היה השליט הראשון והיחיד מהמשפחה, שלא היה לה רקע מלכותי. לאחר שהודחו ב-1858, נאלצו סבו של ג'ורג'ה ומשפחתו לעזוב את מולדתם, ועד לידתו של ג'ורג'ה הם היו בגלות כמעט שלושה עשורים.
אביו של ג'ורג'ה, פטר קאראג'ורג'ביץ' (לעתיד פטר הראשון, מלך סרביה), ערך נישואים מועילים די מאוחר בחייו עם זורקה, נסיכת מונטנגרו, בתו הבכורה של ניקולא הראשון, מלך מונטנגרו. לאחר שהתחתן עם הנסיכה, הוא הקים את ביתו בנסיכות מונטנגרו, ושם נולדו כל ילדיו. לפיכך, ג'ורג'ה נולד ב-8 בספטמבר 1887 בצטיניה ובילה את השנים הראשונות לחייו בחצר של סבו מצד אמו. הוא היה אחד מחמישה אחים, שניים מהם מתו בינקותם; לכן הוא גדל עם אחות אחת גדולה, ילנה, ואח צעיר אחד, אלכסנדר. במרץ 1890, כשג'ורג'ה היה בקושי בן שנתיים, אמו מתה בלידה. זמן קצר לאחר מכן העביר פטר את שלושת ילדיו חסרי האם תחילה לז'נבה (שם חי בגלות לפני נישואיו) ולאחר מכן לרוסיה. ברוסיה, ג'ורג'ה למד בבית הספר הצבאי של הצאר אלכסנדר השני.
ביוגרפיה > יורש העצר

בשנת 1903, בגיל 17, חזר ג'ורג'ה לסרביה יחד עם משפחתו, בעקבות הפיכה בארמון כאשר מזימה של קציני צבא הפילה את בית אוברנוביץ' השלטת כדי להכריז על אביו כמלך סרביה. כתוצאה מכך, ג'ורג'ה הפך ליורש העצר.
ביוגרפיה > ויתור על זכויות הירושה

לנסיך היה מוניטין של חם מזג, ובהזדמנות אחת תקף את המורה שלו, מייג'ור לבסר, שנאלץ להישלח בחזרה לפריז. בשנת 1909 פרצה שערורייה חמורה יותר כאשר הרג את השרת שלו על ידי בעיטה בו למוות.  למרות שנעשו מהלכים לטיוח על הרצח, האמת יצאה לאור, והוא נאלץ לוותר על זכויות הירושה שלו. ג'ורג'ה ניסה לחזור בו מהוויתור שלו במספר הזדמנויות, אך לא הצליח.
ביוגרפיה > שירות בעת המלחמה ומעצר

הנסיך ג'ורג'ה השתתף במלחמות הבלקן וכן במלחמת העולם הראשונה, שם נפצע באורח קשה בקרב מאצ'קוב קאמן ליד קרופאני ב-1914. לאחר מות אביו והכתרת אחיו אלכסנדר לאחר מכן, התעוררו פעולות איבה בין שני האחים, שהובילו למעצרו של הנסיך ג'ורג'ה ב-1925. הוא הוכרז כמטורף וננעל בבית משוגעים ליד העיר ניש. לאחר רצח אלכסנדר בשנת 1934, ג'ורג'ה קיווה שהוא ישוחרר על ידי יורש העצר החדש הנסיך פאבלה, אך הוא נשאר בכלא עד מלחמת העולם השנייה כאשר שוחרר על ידי הכובשים הגרמנים.
ביוגרפיה > חיים מאוחרים יותר ונישואים

לאחר המלחמה הוכרזה משפחת קאראג'ורג'ביץ' כאויבת המדינה על ידי המשטר הקומוניסטי של יוסיפ ברוז טיטו. עם זאת, הנסיך ג'ורג'ה הורשה להישאר בבלגרד כבן משפחת המלוכה היחיד שהורשה להישאר במדינה. בשנת 1947, בגיל 60, הוא התחתן עם רדמילה ראדוניץ' (1907–1993), בת למשפחת האצולה ראדוניץ', שהחזיקה בתואר התורשתי גוברנאדור של מונטנגרו, שניתן להם על ידי הרפובליקה של ונציה ב-1756 והיו בהתנגדות פוליטית מתמדת ויריבות עם משפחת האם של ג'ורג'ה, בית פטרוביץ'-נייגוש. לבני הזוג לא היו ילדים. הוא כתב את זיכרונותיו Istina o mom životu (האמת על חיי).
הוא מת ב-17 באוקטובר 1972 בבלגרד ונקבר בכנסיית סנט ג'ורג'ה בטופולה, הרפובליקה הפדרלית הסוציאליסטית של יוגוסלביה. מותו חל יום לאחר יום השנה העשירי למותה של אחותו, ילנה, נסיכת סרביה.
עניין במתמטיקה

בזמן שהיה נסיך הכתר, ג'ורג'ה פיתח ידידות קרובה עם המתמטיקאי מיהילו פטרוביץ' אבוי, אשר הוחזק כדי להדריך אותו במתמטיקה. הם יצאו לדוג יחד והקימו מועדון סייף בבלגרד. ידידות זו נמשכה בתקופות קשות מאוחר יותר בחייו של ג'ורג'ה.
הערות שוליים

↑  Clark, p. 15.
↑  Robson, E. & Stedall, J., p 190.
↑  Марибор, IZUM-Институт информацијских знаности. "Истина о моме животу :: COBISS+". plus.sr.cobiss.net (בסרבית). נבדק ב-2021-01-13.
| --- | --- |
בקרת זהויות :  BnF: cb13516730z (data)  GND: 1036619818  ISNI: 0000 0000 0043 6251  LCCN: n82011746  NKC: js2010596422  NTA: 128259272  SUDOC: 05064534X  VIAF: 59239931   WorldCat (עם VIAF): 59239931 
ג'ורג'ה, יורש העצר של סרביה ומיהילו פטרוביץ' אבוי, מצטלמים לצד מלכוד גדול
דוליים

א-דֻלַיְם (الدليم) או  אל־דוליים (דוליים) הוא השבט הבדואי הגדול בעיראק, השוכן במערבה - במחוזות אל-אנבר, באבל, סלאח א-דין, דיאלא, מוסול וכן בבגדד. נוסף על כך ישנה קהילה בסוריה. בני שבט זה בדרך כלל ניתנים לזיהוי בעזרת השמות של החמולות והמשפחות שלהם המבוססים על שם שבטם.
א-דֻלים הוא השבט הערבי הסוני הגדול בעיראק. הם גרים בעיקר בין האזור שדרומית לעיר אל-חלה, על נהר הפרת, ועד פלוג'ה, רמאדי, סאמרא ומוסול.
ההיסטוריון העיראקי מוחמד בן חמד אל-בסאם א-תמימי (1831) ציין ששבט א-דלים חולק לארבע קבוצות (אל-בו רידיני, אל-בו פהד, אל-בו עלואן ואל-מחאמדה).
חלק מבני משפחות שבט א-דלים במחוז אנבאר היו יהודים- בערים עאנה, ראווה, רמאדי ופלוג'ה- אך הם התאסלמו במהלך מאה השנים האחרונות.
החמולות של א-דלים שיחקו תפקיד גדול במאבק באמריקנים במלחמתם בעיראק בפלוג'ה, רמאדי ואל-קאים.
ערך זה הוא קצרמרבנושא גאוגרפיה. אתם מוזמנים לתרום לוויקיפדיה ו.
ג'יי. ג'יי. וואט

| --- | --- |

ג'יי. ג'יי. וואט, 2012
 לידה:  22 במרץ 1989 (בן 35) ווקשה, ארצות הברית 
 לאום:  אמריקאי
 עמדה:  דיפנסיב אנד
 גובה:  1.96 מטר
 משקל:  134 קילוגרם
 מספר:  99
 מכללה:  אוניברסיטת ויסקונסין–מדיסון
 דראפט:  דראפט ה-NFL‏ 2011, יוסטון טקסאנס, סבב 1, מספר 11
 קבוצות כשחקן
 2011–2020   2021–2022:  יוסטון טקסאנס   אריזונה קרדינלס
 הישגים כשחקן
 שלוש פעמים שחקן ההגנה של השנה (2012, 2014, 2015)  בחירה לפרו בול – 5 פעמים (2012–2015, 2018)  בחירה לאול-פרו - 5 פעמים (2012–2015, 2018)  MVP הגנתי של הפרו בול (2014)  ספורטאי השנה של ספורטס אילוסטרייטד  בחירה לנבחרת העשור השני של המאה ה-21 ב-NFL
 
ג'סטין ג'יימס ("ג'יי. ג'יי.") וואט (באנגלית: Justin James "J. J." Watt; נולד ב-22 במרץ 1989) הוא שחקן פוטבול אמריקאי, ששיחק בעמדת הדיפנסיב אנד בליגת ה-NFL. וואט זכה שלוש פעמים בתואר שחקן ההגנה של השנה ב-NFL.
ביוגרפיה

וואט נולד בפיווקי שבוויסקונסין בנם של ג'ון וקוני. שני אחיו הצעירים של וואט משחקים אף הם פוטבול, אחיו דרק נבחר ב-2016 בדראפט ה-NFL על ידי סן דייגו צ'רג'רס ואחיו טי. ג'יי. נבחר ב-2017 על ידי פיטסבורג סטילרס. בנעוריו הצטיין בענפי ספורט שונים בהם כדורסל, פוטבול, בייסבול ואתלטיקה קלה.